4. Overførsel af overskud og underskud fra 2024 til 2025 (drift) (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
SAGENS INDHOLD
Byrådet skal i denne sag tage stilling til overførsel af overskud eller underskud fra 
2024 til 2025.
Ligeledes skal Byrådet tage stilling til, i hvilket omfang arbejdspladser mv. skal kompenseres for udgifter til 
ukrainske flygtninge i 2024.
Overførslen af overskud eller underskud vedrører arbejdspladser med en decentraliseringsaftale, 
igangværende projekter samt områder, hvor der er tradition for at overføre overskud/underskud til næste 
år.
Overførsel af overskud eller underskud mellem årene giver mulighed for flerårig planlægning af aktiviteter. 
Byrådet skal formelt godkende overførslerne, hvilket sker i form af en tillægsbevilling.
VURDERING
Job og Økonomi har opgjort regnskabsresultatet for 2024 på områder med overførselsadgang mellem 
årene.
Herudover er der foretaget en vurdering af merudgifter, der kan henføres til ukrainske flygtninge i 2024. 
Merudgifterne indgår i nedenstående opgørelse og er beskrevet i vedlagte bilag.
Fra 2023 til 2024 blev der overført et samlet akkumuleret overskud på 53,2 mio. kr. Fra 2024 til 2025 
foreslås det, at der overføres et samlet akkumuleret overskud på 86,8 mio. kr. Opsparingen på 
decentraliseringsaftaler og områder med overførselsadgang er således forøget med 33,6 mio. kr. i 2024. 
Heri indgår forslag til kompensation for udgifter til ukrainske flygtninge, samt forslag om, at 4,4 mio. kr. ikke 
overføres, men lægges i kassen. 
I budgettet for 2024 var der afsat 24,4 mio. kr. til forbrug af opsparede beløb. Hvis institutioner mv. havde 
brugt mere end 24,4 mio. kr. af de opsparede beløb i 2024, ville det have medført et pres på budgettet til 
serviceudgifterne og dermed Favrskov Kommunes serviceramme. Den yderligere opsparing på 33,6 mio. 
kr. i 2024 betyder, at der samlet set er et mindreforbrug på 58 mio. kr. i forhold til det oprindelige budget.
Ifølge retningslinjerne for økonomisk decentralisering må der inden for decentraliseringsaftalerne højst 
overføres et akkumuleret overskud på 10 % fra år til år. Det fulde overskud på decentraliseringsaftalerne 
overføres dog som udgangspunkt til det efterfølgende år. I 2024 er der seks decentraliseringsaftaler, der 
ligger over denne grænse. Job og Økonomi foreslår, at det fulde overskud overføres til 2025. Direktionen 
skal godkende en plan for anvendelsen af overskuddet.
[adresse]: EMN-2025-00010
Dok-ID: 3871277
Sagsbehandler: henj
Byråd
29. april 2025  19:00
Tilsvarende må der inden for decentraliseringsaftalerne højst overføres et akkumuleret underskud på 5 % 
til næste år. Det fulde underskud på decentraliseringsaftalerne overføres dog som udgangspunkt til det 
efterfølgende år. I 2024 er der fire decentraliseringsaftaler, der har et større underskud end 5 %. Job og 
Økonomi foreslår, at det fulde underskud overføres til 2025. Direktionen skal godkende en plan for afvikling 
af underskuddet.
Udviklingen i det samlede overskud fordeler sig således:
1.000 kr.
(+ = overskud)
Akkumuleret 
overskud/
underskud 
overført fra 2023 
til 2024
Overskud/
underskud i 
2024 (inkl.  
kompensation 
for ukrainske 
flygtninge)
Akkumuleret 
overskud/
underskud, som 
overføres til 
2025
Decentraliseringsaftaler
13.982
19.257
33.239
Øvrige områder med 
overførselsadgang
39.189
14.358
53.547
I alt
53.171
33.615
86.786
Udgifter til ukrainske flygtninge
Da der i forbindelse med overførslerne fra 2023 til 2024 var usikkerhed om kommunernes udgifter til 
ukrainske flygtninge ville blive dækket i 2024, blev der overført en pulje på 7,8 mio. kr. fra 2023 til 2024 til 
dækning af eventuelle ufinansierede udgifter til ukrainske flygtninge i 2024. [adresse] har 
efterfølgende, som følge af økonomiaftalen for 2025 mellem KL og regeringen, modtaget en kompensation 
på 7,5 mio. kr. til dækning af udgifter til ukrainske flygtninge i 2024. [adresse] samlede 
finansiering til dækning af udgifter til ukrainske flygtninge udgør derfor samlet set 15,3 mio. kr. i 2024.
Job og Økonomi har i forbindelse med regnskabsaflæggelsen for 2024 opgjort de udgifter, der kan henføres 
til ukrainske flygtninge til 5,4 mio. kr. i 2024. Det betyder, at der er en udisponeret finansiering på 9,9 mio. 
kr. i 2024. 
Situationen i [adresse] er imidlertid fortsat usikker, og Folketinget har forlænget Ukraine-særloven frem til 
marts 2026. Samtidig er der usikkerhed om kommunerne i 2025 vil blive kompenseret for udgifterne til 
ukrainere og/eller hvor stor kompensationen eventuelt bliver. Det foreslås derfor, at der overføres 6,0 mio. 
kr. til 2025 til dækning af udgifter til ukrainske flygtninge i 2025. I medfør heraf foreslås det, at det resterende 
beløb på 3,9 mio. kr. tilføres kassen.
Decentraliseringsaftaler
Inden for decentraliseringsaftalerne blev der overført et overskud på 14,0 mio. kr. fra 2023 til 2024. Inklusive 
kompensationen for Ukraine-udgifter er der i 2024 opsparet yderligere 19,3 mio. kr. på 
decentraliseringsaftalerne Det foreslås derfor, at der overføres et overskud på i alt 33,2 mio. kr. vedr. 
decentraliseringsaftalerne fra 2024 til 2025.
Udviklingen i det samlede overskud fordeler sig således:
(1.000 kr.)
(+ = overskud)
Overførsel 
fra 2023
til 2024
Overskud/
underskud i 
2024 
Overførsel fra 
2024
til 2025
Folkeskoler og SFO
5.151
-8.017
-2.866
Dagtilbud
-1.723
-346
-2.069
Sårbare børn og unge
496
-43
453
Børne- og Skoleudvalget
3.924
-8.406
-4.482
Filippa Mathiasen
-62
14.194
14.132
Socialområdet
288
3.810
4.098
Sundhed
305
2.422
2.727
Social og Sundhedsudvalget
531
20.426
20.957
Økonomiudvalget
7.891
4.807*
12.698
Teknik- og Miljøudvalget
-392
2.424
2.032
Arbejdsmarkedsudvalget
985
322
1.307
Kultur- og Fritidsudvalget
1.043
-316
727
I alt
13.982
19.257
33.239
*Inklusive kompensation for ukrainske flygtninge.
Øvrige områder med overførselsadgang
Fra 2023 til 2024 blev der overført i alt 39,2 mio. kr. på øvrige områder med overførselsadgang. I 2024 er 
der opsparet 16,6 mio. kr. inkl. kompensation for udgifter til ukrainske flygtninge.
Overførslerne på øvrige områder med overførselsadgang fordeler sig således:
(1.000 kr.)
(+ = overskud)
Overførsel fra 
2023
til 2024
Overskud/
underskud i 
2024 
Overførsel fra 
2024 til 2025**
Økonomiudvalget
5.834
1.444
7.278
Teknik- og Miljøudvalget
6.611
5.169
11.380
Børne- og Skoleudvalget
4.876
9.073*
13.949
Social- og Sundhedsudvalget
7.701
1.439
9.093
Kultur- og Fritidsudvalget
2.679
-424
2.255
Plan- og Landdistriktsudvalget
3.688
-96
3.592
Pulje til udgifter til ukrainske 
flygtninge m.m.
7.800
0
6.000
I alt
39.189
16.605
53.547
*Inklusive kompensation for ukrainske flygtninge.
**Korrigeret for beløb der foreslås tilført kassen.
I det opsparede beløb i 2024 på 16,6 mio. kr. indgår, at der overføres et overskud på 9,7 mio. kr. på 
specialundervisningsområdet. Af dette overskud foreslås 1,1 mio. kr. overført til 2025 til betaling af 
mellemkommunale regninger, som vedrører 2024, men først modtages i 2025. Dermed udgør det 
akkumulerede overskud på specialundervisningsområdet 8,6 mio. kr. i 2024 inkl. en kompensation på 
509.000 kr. til dækning af udgifter til ukrainske flygtninge. Overskuddet skyldes primært, at flere elever 
enten har færdiggjort folkeskolen, er flyttet fra kommunen eller er visiteret til mindre indgribende tilbud til 
en lavere takst. Hertil kommer et øget brug af kommunens egne tilbud som Zenit og det nyetablerede 
Skoven på [adresse]. Begge disse tilbud har mindsket brugen af eksterne tilbud uden for kommunen og 
de afledte transportudgifter hertil. 
I forlængelse heraf bemærkes, at udgifterne på specialundervisningsområdet er påvirket af nuværende og 
nye elevers konkrete tilbud og behov. Ligeledes bemærkes, at overskuddet i 2024 ikke vurderes at være 
udtryk for en strukturel ubalance, men udviklingen følges tæt i 2025. 
På den baggrund foreslås det, at 2 mio. kr. af det akkumulerede overskud i 2024 tilbageføres til 
folkeskolerne. Desuden foreslås det, at det resterende beløb på 6,6 mio. kr. anvendes til håndtering af et 
forventet stigende antal elever i egne specialklasser og vidtgående specialundervisningstilbud i 2025, samt 
til indsatser på folkeskolerne, der skal understøtte den fortsatte udvikling af skolernes praksis for at 
imødegå udviklingen i segregeringen og inklusionsopgaven. I tilknytning hertil foreslås det, at Børne- og 
Skoleudvalget løbende vil blive orienteret om udviklingen på området.
Endelig foreslås det, at 447.000 kr. som vedrører to projekter ”Nye opgaver almen praksis nære 
sundhedsvæsen” og ”Indsamling af batterier” lægges i kassen. 
ØKONOMI
Fra 2023 til 2024 blev der overført et samlet akkumuleret overskud på 53,2 mio. kr. på områder omfattet af 
overførselsadgang imellem årene. I 2024 er det opsparede beløb forøget med 33,6 mio. kr. 
Det foreslås, at der overføres 86,8 mio. kr. fra 2024 til 2025 på de områder, der er omfattet af 
overførselsadgang imellem årene. Herudover foreslås det, at der samlet set lægges 4,4 mio. kr. i kassen. 
Heraf vedrører 3,9 mio. kr. en udisponeret finansiering af udgifter til ukrainske flygtninge og 0,5 mio. kr. 
vedrører to projekter under øvrige områder med overførselsadgang. 
INDSTILLING
Direktøren for Job og Økonomi indstiller til Byrådet:
1.
At det godkendes, at der inden for decentraliseringsaftalerne overføres 33,239 mio. kr. fra 2024 til 
2025 jf. vedlagte bilag.
2.
At det godkendes, at der på øvrige områder med overførselsadgang overføres 53,547 mio. kr. fra 
2024 til 2025 jf. vedlagte bilag.
3.
At der gives en tillægsbevilling på 86,786 mio. kr. i 2025 finansieret af kassebeholdningen.
4.
At det godkendes, at kassebeholdningen tilføres 4,347 mio. kr.
BESLUTNING
Børne- og Skoleudvalget, 1. april 2025:
Fraværende: Sine Frandsen
Indstilles godkendt med den ændring, at beløbet, der tilbageføres til folkeskolerne af det akkumulerede 
overskud på specialundervisningsbudgettet, opjusteres til i alt 4 mio. kr., mens beløbet reserveret til 
håndtering af et forventet stigende antal elever i egne specialklasser m.v. nedjusteres til 4,6 mio. kr.
Social- og Sundhedsudvalget, 1. april 2025:
Fraværende: Ingen
Indstilles godkendt.
Arbejdsmarkedsudvalget, 2. april 2025:
Fraværende: Thake Jacobine Friis
Indstilles godkendt.
Teknik- og Miljøudvalget, 2. april 2025:
Fraværende: Aage Thygesen
Indstilles godkendt.
Kultur- og Fritidsudvalget, 3. april 2025:
Fraværende: Ingen
Indstilles godkendt.
Plan- og Landdistriktsudvalget, 3. april 2025:
Fraværende: Aage Thygesen
Indstilles godkendt.
Økonomiudvalget, 22. april 2025:
Fraværende: Anette Jessen
Indstilles godkendt med Børne- og Skoleudvalgets ændringsforslag.
Byrådet, 29. april 2025:
Fraværende: ingen
Godkendt.
Bilag

Overførsel af overskud og underskud fra 2024 til 2025 (drift) (3840772)

Notat vedr. udgifter til ukrainske flygtninge i 2024 (3871279)
